Pompstasie vir dreinering van suur mynwater opgerigSuur mynwater. Foto: @environmentsa/Twitter Edna Molewa, minister van waterwese en omgewingsake, sê die pompe by die stasie sal na verwagting nagenoeg 57 miljoen liter water per dag behandel. Sy sê die pompstasie sal die suur mynwater behandel voor dit in die Kliprivier gestort word. Die pompstasie sal na verwagting teen einde April ten volle operasioneel wees. “Die Kliprivier is een van die kritieke sytakke van die Vaalrivier en is dit is om die rede belangrik om daarop te let dat die behandelde water nie ŉ negatiewe impak op die Vaalrivier sal hê nie.” Nagenoeg R319 miljoen sal op die projek spandeer word. Die projek fokus hoofsaaklik op die Witwatersrand-area. Die pompstasie is egter net ŉ tydelike maatreël. “Die totale projek behels die totstandkoming van ŉ nuwe pompstasie vir die dreinering van suur mynwater, ŉ neutraliseringsfasiliteit sowel as pyplyne vir die behandelde water en slyk.” Molewa sê wanneer die projek voltooi is, dit ŉ permanente oplossing vir die behandeling van suur mynwater sal wees.